Diari Oficial de la Generalitat Valenciana


Sumari del DOGV 2594, del 27-09-1995 (1995/836233)

ORDRE de 11 de juliol de la Conselleria de Cultura, Educació i Ciència, per la qual s'autoritza el funcionament del Conservatori Professional de Música de Dénia.
-----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/07/11/(5)/dof/vci/html**

### Dades del document

Número de DOGV
:   2594

Data del DOGV
:   27-09-1995

Secció del DOGV
:   DISPOSICIONS GENERALS

Número del document
:   1995/836233


Data del document
:   11-07-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 11 de juliol de la Conselleria de Cultura, Educació i Ciència, per la qual s'autoritza el funcionament del Conservatori Professional de Música de Dénia.   
En virtut del Decret 132/1995, de 19 de juny (DOGV de 30 de juny), es va crear un Conservatori Professional a Dénia per atendre la demanda de llocs escolars d'ensenyament musical en la Marina.  
Ara, es fa necessari ordenar el funcionament de l'esmentat centre i determinar els ensenyaments a donar-hi.  
Fent ús de les atribucions que em confereix la disposició final primera del Decret 132/1995 i l'article 35 de la Llei 5/1983, de 30 de desembre, de Govern Valencià,   
ORDENE   
Primer   
El Conservatori Professional de Música de Dénia, codi 05361357, iniciarà les activitats el curs acadèmic 1995/96.  
Segon   
El centre donarà els ensenyaments regulats en la Llei Orgànica 1/1990, de 3 d'octubre, d'Ordenació General del Sistema Educatiu, i en el Reial Decret 756/1992, de 26 de juny, pel qual s'estableixen els aspectes bàsics del currículum dels graus elemental i mitjà dels ensenyaments de música (BOE de 27 d'agost) que a continuació s'indiquen:  
a) Grau elemental de les especialitats instrumentals següents: Clarinet, Guitarra, Piano, Trombó, Viola, Violí i Violoncel.  
b) Grau mitjà de les especialitats instrumentals que se citen en l'apartat anterior.  
Així mateix, donarà les assignatures previstes per a cadascun d'aquests graus en els articles 7 i 10 del Decret 151/1993, de 17 d'agost, del Govern Valencià, pel qual s'estableix el currículum dels graus elemental i mitjà de música i es regula l'accés als esmentats graus (DOGV de 2 de setembre).  
Tercer  
La implantació dels ensenyaments de grau mitjà s'efectuarà gradualment, de conformitat amb el que s'estableix en l'article 26 del Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova Ordenació del Sistema Educatiu, segons la redacció que en fa el Reial Decret 1.487/1994, d'1 de juliol, pel qual es modifica i completa el Reial Decret 986/1991.  
Quart  
L'establiment efectiu de les especialitats i els cursos autoritzats s'entén subordinat a l'existència de dotacions.  
DISPOSICIó ADDICIONAL  
El que s'estableix en aquesta ordre s'inscriurà al Registre de Centres Docents de la Comunitat Valenciana.  
DISPOSICIONS FINALS  
Primera  
S'autoritza les direccions generals de Personal, de Règim Econòmic, d'Ordenació i Innovació Educativa i de centres docents perquè, en l'àmbit de les seues respectives competències, adopten les mesures necessàries per a l'aplicació i desenvolupament del que s'estableix en aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics s'entendran referits a l'inici del curs escolar 1995/96.  
València, 11 de juliol de 1995  
Conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI